1983R2807 — SK — 16.10.2001 — 008.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Zmenené a doplnené:









▼B

NARIADENIE KOMISIE (EHS) č. 2807/83

z 22. septembra 1983,

ktorým sa ustanovujú podrobné pravidlá pre zaznamenávanie údajov o úlovkoch rýb členských štátov







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 170/83 z 25. januára 1983, ktorým sa ustanovuje systém spoločenstva pre ochranu rybných zdrojov a hospodárenie s nimi ( 1 ), so zreteľom na nariadenie Rady (EHS) č. 2057/82 z 29. júla 1982, ktorým sa ustanovujú určité kontrolné opatrenia týkajúce sa rybolovnej činnosti plavidiel členských štátov ( 2 ), najmä na článok 13 tohto nariadenia, keďže v článku 3 nariadenia Rady (EHS) č. 2057/82 sa ustanovuje, že kapitáni rybárskych plavidiel, ktoré sa plavia pod vlajkou určitého členského štátu alebo sú v ňom zaregistrované, vedú o svojich rybárskych operáciách lodný denník; keďže zavedením štandardných lodných denníkov sa v rámci celého spoločenstva zabezpečí dodržiavanie prijatých ochranných opatrení a prispeje k účinnejšej kontrole dodržiavania platných predpisov a uľahčí vedecká analýza odhadu rybných zdrojov a ich využívania; keďže v záujme toho, aby sa zabezpečilo dodržiavanie kvót, ktoré boli pridelené jednotlivým členským štátom, kapitán by mal vyplniť vyhlásenie o vykládke alebo prekládke, v ktorom uvedie množstvo skutočne vyloženého alebo preloženého nákladu; keďže táto informácia by sa mala odovzdávať systematicky vhodným spôsobom v prípade, že k vykládke alebo prekládke došlo viac ako 15 dní po výlove; keďže Riadiaci výbor pre rybné zdroje nevydal stanovisko v lehote stanovenej jeho predsedom, PRIJALA TOTO NARIADENIE:







▼M5

Článok 1

1. Kapitáni rybárskych lodí Spoločenstva s celkovou dĺžkou presahujúcou 10 metrov budú zaznamenávať informácie uvedené v článku 6 nariadenia (EHS) č. 2847/93 do svojho lodného denníka v súlade so vzorom uvedeným v prílohe I, pre všetky rybárske zóny okrem tých, ktoré sú zahrnuté v NAFO 1 a ICES Va) a XIV, a v súlade so vzorom uvedeným v prílohe II, pre druhé z uvedených zón. Vzor uvedený v prílohe IIa sa však môže použiť pre rybárske činnosti vykonávané výlučne v Stredozemnom mori kapitánmi rybárskych lodí Spoločenstva, ktorých celková dĺžka nepresahuje 18 metrov a ktoré absolvujú denné rybárske plavby v jedinej rybárskej zóne a vezú len jeden typ rybárskeho náradia.

2. Lodný denník uvedený v prílohe I, II alebo IIa bude vedený spôsobom predpísaným v odseku 1, aj keď tieto lode pôsobia vo vodách nečlenskej krajiny, ak príslušná nečlenská krajina výslovne nepožiada o iný typ lodného denníka.

3. V prípade rybárskych činností v Stredozemnom mori bude do lodného denníka zaznamenané každé množstvo presahujúce 50 kg ekvivalentu živej hmotnosti všetkých druhov ponechaných na palube.

4. Kódy uvedené v prílohe V a trojmiestne abecedné kódy určené FAO sa budú používať pre označenie, v rámci príslušných položiek lodného denníka, použitého rybárskeho náradia a ulovených druhov.

▼M2

Článok 1a

1. Kapitáni rybárskych lodí Spoločenstva, oprávnených vykonávať rybárske činnosti v oblastiach, ďalej uvádzaných len ako zóny úsilia, definovaných v článku 1 nariadenia Rady (ES) č. 685/95 ( 3 ) ►M3 a v článku 1 nariadenia Rady (ES) č. 779/97 ( 4 ) ◄ , budú zaznamenávať informácie uvedené v článku 19e nariadenia Rady (EHS) č. 2847/93 ( 5 ) do svojich lodných denníkov v súlade so vzorom, uvedeným v prílohe I.

2. Ak kapitáni rybárskych lodí Spoločenstva preplávajú zónou rybolovu, kde sú oprávnení loviť ryby, bez vykonania rybárskych činností, zaznamenajú do svojho lodného denníka dátum a čas vstupu a výstupu do a z tejto zóny úsilia.

3. Záznam bude vykonaný v súlade s pokynmi, uvedenými v prílohe IVa.

▼B

Článok 2

1. Vyhlásenie o vykládke, ktoré predpokladá článok 6 nariadenia (EHS) č. 2057/82, sa vypĺňa podľa vzoru v prílohe I alebo prílohe III.

Ak sa však vykládka uskutočňuje v prístave členského štátu, pod ktorého vlajkou sa plavidlo plaví alebo v ktorom je zaregistrované, môže sa používať iný vzor, ktorý tento členský štát vyžaduje, za predpokladu, že obsahuje aspoň údaje uvedené v prílohe III.

▼M5

Vzor uvedený v prílohe IIa sa však môže použiť, ak vykládku uskutočnia v prístave iného členského štátu na pobreží Stredozemného mora kapitáni rybárskych lodí Spoločenstva, ktorých celková dĺžka nepresahuje 18 metrov a ktoré absolvujú denné rybárske plavby v jedinej rybárskej zóne a vezú len jeden typ rybárskeho náradia.

▼B

2. Vyhlásenie o prekládke, ktoré predpokladá článok 7 nariadenia (EHS) č. 2057/82, sa vypĺňa podľa prílohy I, ak sa to netýka vôd v podoblastiach NAFO 1 a ICES V a) a XIV. V takom prípade sa používa vyhlásenie o vykládke alebo prekládke podľa prílohy III.

3. Vyhlásenia sa vypĺňajú v súlade s pokynmi uvedenými v prílohe IV resp. V.

Článok 3

V prípade, že vykládka alebo prekládka sa uskutoční viac ako 15 dní po výlove, údaje, ktoré kapitán podľa článku 8 nariadenia (EHS) č. 2057/82 oznámi orgánom štátu, pod ktorého vlajkou sa jeho plavidlo plaví, alebo v ktorom je zaregistrované, zahŕňajú:

— množstvo každého druhu rýb v kilogramoch, ktoré bolo ulovené, preložené alebo vyložené od posledného oznámenia,

— zóna ICES/NAFO ►A1 /CECAF ◄ , v ktorej boli ryby ulovené; ryby ulovené vo vodách nečlenského štátu alebo vo vodách, ktoré nespadajú pod zvrchovanosť alebo právomoc žiadneho štátu, sa uvádzajú osobitne.

Tieto údaje sa oznamujú každých 15 dní od dátumu prvého úlovku v súlade s ustanoveniami prílohy VIII.

▼M2

Článok 3a

Ak podľa článku 19c nariadenia (ES) č. 2847/93 kapitán rybárskej lode pošle správu týkajúcu sa rybárskeho úsilia pomocou rádia, prenos sa uskutoční prostredníctvom jednej z rádiových staníc, uvedených v prílohe VIIIa.

Názvy, adresy a telexové, telefónne a faxové čísla príslušných orgánov, uvedených v druhej odrážke článku 19c ods. 1, sú uvedené v prílohe VIIIb.

▼B

Článok 4

Lodný denník a vyhlásenie o vykládke alebo prekládke môže v súlade s článkom 1 (1) nariadenia (EHS) č. 2057/82 kontrolovať príslušník rybárskej polície príslušného členského štátu, aby sa zabezpečilo dodržiavanie všetkých príslušných ochranných a kontrolných opatrení vrátane ustanovení tohto nariadenia.

Článok 5

1. Tam, kde sa v pokynoch prílohy IV uvádza, že uplatňovanie určitého pokynu je nepovinné, členský štát, pod ktorého vlajkou sa plavidlo plaví alebo v ktorom je zaregistrované, má právo vyžadovať, aby sa kapitán predmetným predpisom riadil.

2. Prípustná odchýlka v odhade množstva rýb v kilogramoch uchovávaných na palube, na ktoré sa vzťahuje TAC, je 20 %.

V prípade, že ryby sa uchovávajú v boxoch, košoch alebo iných nádobách, uvádza sa presný počet boxov, košov alebo iných nádob.

Článok 6

Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev.

Bude sa uplatňovať po uplynutí 90 dní od vydania lodných denníkov členským štátom.

Toto nariadenie je záväzné vo svojej celistvosti a priamo uplatniteľné vo všetkých členských štátoch.









PRÍLOHA I

►(10) A1 ►(10) A1

►(10) M5

►(10) M5

►(10) M5

►(10) M5

►(10) M5

►(10) M5

►(10) M5

►(10) M5









PRÍLOHA II

LODNÝ DENNÍK EURÓPSKYCH SPOLOČENSTIEV PRE PODOBLASŤ NAFO 1 A DIVÍZIE ICES Va) a XIV

▼M5









PRÍLOHA II a

▼B









PRÍLOHA III

►(1) A1









PRÍLOHA IV

POKYNY PRE KAPITÁNOV, KTORÍ SÚ POVINNÍ VIESŤ LODNÝ DENNÍK, AKO JE TO UVEDENÉ V PRÍLOHE I ►M5 ALEBO PRÍLOHA IIa ◄ , A VYSTAVOVAŤ VYHLÁSENIA O VYKLÁDKE A PREKLÁDKE, AKO JE TO UVEDENÉ V PRÍLOHE I ►M5 ALEBO PRÍLOHA IIa ◄ ALEBO PRÍLOHE III

1. ÚVODNÁ POZNÁMKA

Tieto pokyny sú určené kapitánom plavidiel, ktorí majú podľa predpisov Európskeho hospodárskeho spoločenstva povinnosť viesť počas rybolovu lodný denník a/alebo po návrate do prístavu vystaviť vyhlásenie o vykládke alebo prekládke.

2. POKYNY TÝKAJÚCE SA LODNÉHO DENNÍKA

2.1. Všeobecný predpis

▼M6

2.1.1. Lode, ktoré musia viesť lodný denník

Kapitáni rybárskych lodí spoločenstva, ktoré majú celkovú dĺžku 10 alebo viac metrov, budú viesť lodný denník.

Lodný denník budú viesť aj kapitáni rybárskych lodí spoločenstva s celkovou dĺžkou 10 metrov alebo väčšou, ak to vyžaduje členský štát, pod vlajkou ktorého loď pôsobí alebo v ktorom je zaregistrovaná.

▼B

2.1.2. Vyplňovanie lodného denníka

— Lodný denník sa vypĺňa každý deň najneskôr do 24.00 hod. a v čase návratu do prístavu.

— Lodný denník sa vypĺňa aj v čase každej inšpekcie na mori.

— Uvádzajú sa všetky predpísané údaje.

— Predpisy, ktoré sa na úrovni spoločenstva považujú za nepovinné, sa môžu stať záväznými pre plavidlá, ktoré sa plavia pod vlajkou určitého členského štátu alebo sú v ňom zaregistrované, ak si to príslušný členský štát želá. V takom prípade vydajú príslušné orgány dodatočné pokyny.

2.1.3. Postup uplatniteľný na rybolov vo vodách nečlenských štátov

— Ak príslušný nečlenský štát nevyžaduje inak, používa sa lodný denník spoločenstva.

— Ak príslušný nečlenský štát vyžaduje iný typ lodného denníka, používa sa namiesto lodného denníka spoločenstva.

— Ak príslušný nečlenský štát nevyžaduje konkrétny typ lodného denníka, ale predpisuje iné zápisy ako spoločenstvo, vykonajú sa takéto zápisy.

2.2. Údaje o plavidle

Na začiatku každej strany lodného denníka (pod príslušnými číslami) sa uvádzajú tieto všeobecné údaje o plavidle alebo plavidlách:

Referenčné č. v lodnom denníku (1) : meno plavidla a prípadná volacia značka,

Referenčné č. v lodnom denníku (2) : vonkajšia identifikácia,

Referenčné č. v lodnom denníku (3) : meno a adresa veliteľa plavidla,

Referenčné č. v lodnom denníku (4) : deň, mesiac, hodina a prístav vyplávania,

Referenčné č. v lodnom denníku (5) : deň, mesiac, hodina a prístav priplávania,

Referenčné č. v lodnom denníku (6) : dátum a miesto vykládky, pokiaľ sa líši od (5),

Referenčné č. v lodnom denníku (7) : v prípade prekládky dátum, meno, prípadná rádiová volacia značka, štátna príslušnosť a vonkajšia identifikácia prijímajúceho plavidla.

Ak rybolov vykonávajú dve plavidlá, názov druhého plavidla, meno jej kapitána a jeho vonkajšie identifikačné označenie by sa mali zapísať pod údaje o plavidle, o ktorom sa vedie lodný denník.

Kapitán (kapitáni) druhého plavidla (plavidiel) tiež vedie (vedú) lodný denník, v ktorom sa uvádza množstvo ulovených a na palube uskladnených rýb tak, aby sa úlovok nezapočítaval dvakrát.

2.3. Údaje o výstroji

Referenčné č. v lodnom denníku (8) : lovné zariadenie — druh použitého zariadenia musí byť uvedený s použitím kódov podľa prílohy VI stĺpca 1,

Referenčné č. v lodnom denníku (9) : veľkosť ôk v milimetroch,

Referenčné č. v lodnom denníku (10) : kapacita zariadení v súlade s podmienkami podľa stĺpca 2 prílohy VI (nepovinné).

2.4. Údaje o rybolovných operáciách

2.4.1. Typ údajov

Vyžadované údaje o rybolovných operáciách sa zapisujú pod príslušné čísla na zodpovedajúcu stranu lodného denníka takto:

Referenčné č. v lodnom denníku (11) : dátum — musí zodpovedať každému dni na mori,

Referenčné č. v lodnom denníku (12) : počet rybolovných operácií v súlade s podmienkami podľa stĺpca 3 prílohy VI (nepovinné),

Referenčné č. v lodnom denníku (13) : čas rybolovu (nepovinná položka) sa rovná počtu hodín strávených na mori, od ktorých sa odpočíta čas strávený na ceste k loviskám rýb, medzi loviskami rýb alebo pri návrate z lovísk, čas strávený priliehaním, ak je plavidlo v nečinnosti alebo v oprave; avšak počet hodín strávených hľadaním rýb (napr. sonarom) sa považuje za čas rybolovu,

Referenčné č. v lodnom denníku (14) : poloha.

Príklady:

— „časť ICES alebo podoblasť NAFO“ : pozrite časti ICES znázornené na mapách na vnútornej strane obalu lodného denníka a uveďte kód každej časti. — Napr. IV a), VI b), VII g).

— „Štatistický obdĺžnik“: pozrite štatistický obdĺžnik ICES na mapách na vnútornej strane obalu lodného denníka. Tieto obdĺžniky vymedzujú zemepisné šírky a dĺžky, ktoré zodpovedajú celým stupňom alebo celým stupňom plus 30′ zemepisnej šírky a celým stupňom zemepisnej dĺžky. Kombinácia čísiel a písmena udáva štatistický obdĺžnik, v ktorom sa ulovilo najviac rýb (napr. oblasť medzi 56o a 56o30′ severnej zemepisnej šírky a medzi 6o a 7o východnej zemepisnej dĺžky = kód ICES 41/F6). — Nepovinne však možno zapísať údaje o všetkých štatistických obdĺžnikoch, v ktorých plavidlo v určitý deň vykonávalo rybolov.

— „Rybárska zóna nečlenského štátu“: pomocou kódov uvedených na mapách na vnútornej strane obalu lodného denníka, ak je to potrebné, uveďte rybársku(-e) zónu(-y) nečlenských štátov alebo vody, ktoré nespadajú pod zvrchovanosť alebo právomoc žiadneho štátu: — N = Nórsko ▼A2 ▼B FR = Faerské ostrovy ▼A1 ▼B CDN = Kanada IS = Island A = more za hranicami teritoriálnych vôd

▼M5

2.4.2. Množstvá ulovené a ponechané na palube (referenčné číslo v lodnom denníku: (15))

Úlovky presahujúce 50 kg ekvivalentu živej hmotnosti všetkých druhov ponechaných na palube musia byť zaznamenané do lodného denníka. V prípade rybárskych činností v Stredozemnom mori však musia byť do lodného denníka zaznamenané len druhy uvedené na zozname obsiahnutom v prílohe VII.

▼B

2.4.3. Nepovinné odhady rybieho odpadu [referenčné číslo v lodnom denníku: (16)]

Uveďte množstvo vytriedených rýb, najlepšie v kilogramoch živej váhy alebo v inej jednotke, ako je to definované v (15) vyššie.

Tieto údaje sa poskytujú len na vedecké účely a nezohľadňujú sa pri výpočte kvót.

2.5. Rozmiestnenie zápisov v lodnom denníku

— Za každý deň na mori by sa mal vyplniť nový riadok.

— Nový riadok by sa mal vyplniť aj vtedy, keď sa v ten istý deň loví v ďalšej časti ICES.

— Nový riadok by sa mal vyplniť vtedy, keď sa v ten istý deň loví aj v inej rybárskej zóne.

— Nová strana by sa mala vyplniť vtedy, — — keď sa začne používať odlišné rybolovné zariadenie alebo sieť s odlišnou veľkosťou očiek, — keď sa začne nový výlov po prekládke alebo medzipristátí.

3. POKYNY TÝKAJÚCE SA VYHLÁSENIA O VYKLÁDKE ALEBO PREKLÁDKE

Všeobecný predpis

Po skončení každej plavby kapitáni všetkých rybárskach plavidiel s dĺžkou nad 10 metrov, ktoré sa plavia pod vlajkou určitého členského štátu alebo sú v ňom zaregistrované, alebo ich zástupcovia po vplávaní do prístavu predložia zodpovedným úradom v mieste vykládky vyhlásenie o vykládke. V prípade, že sa prekládka alebo vykládka uskutočňuje mimo územia spoločenstva, kapitán okamžite odovzdá štátu, pod ktorého vlajkou sa jeho plavidlo plaví alebo v ktorom je zaregistrované, údaje, ktoré sa uvádzajú vo vyhlásení o vykládke alebo prekládke. Ak ide o prekládku, kapitán rybárskeho plavidla zapíše množstvá do vyhlásenia o prekládke. Prvá kópia vyhlásenia o prekládke sa odovzdáva kapitánovi preberajúceho plavidla. Kapitánovi plavidla preberajúceho náklad sa odovzdá aj originál colného dokladu T 2 M, ktorý vyplnil kapitán rybárskeho plavidla.

Požadované údaje

Skutočne vylovené množstvá rýb alebo odhady preložených množstiev rýb sa vo vyhlásení uvádzajú za každý druh, ale len na poslednej použitej strane, takto:

— Úprava rýb [referenčné číslo v lodnom denníku: (17)] — „Úprava“ značí spôsob spracovania rýb. Ak sa ryby spracúvajú, uveďte povahu tohto spracovania: GUT (gutting) namiesto pitvania, HEAD (heading) namiesto oddeľovania hláv, FILLET (filleting) namiesto porciovania (filetovania) atď. Ak sa ryby nespracúvajú, uvádza sa WHOLE pre celé ryby.

— Jednotka, v ktorej sa vážia vyložené množstvá [referenčné číslo v lodnom denníku: (18)] — Uveďte hmotnostnú jednotku (napr. kôš, box atď.), v ktorej boli ryby vyložené a hmotnosť jednotky v kilogramoch. Táto jednotka sa môže líšiť od jednotky uvedenej v lodnom denníku.

— Celková vyložená alebo preložená hmotnosť podľa druhu [referenčné číslo v lodnom denníku: (19)] ▼M5 — Uveďte hmotnosť alebo množstvá skutočne vyložené alebo preložené pre všetky druhy. ▼B — Táto hmotnosť by sa mala zhodovať s hmotnosťou rýb alebo s hmotnosťou vyložených rýb, t. j. po ich spracovaní na palube. Na výpočet zodpovedajúcej živej váhy príslušné orgány členského štátu potom použijú prepočítacie koeficienty.

— Časť ICES/podoblasť NAFO ►A1 /CECAF ◄ ►M5 /GFCM ◄ a rybárska zóna nečlenských štátov [referenčné číslo v lodnom denníku: (22)] — Tento údaj nepovinne zapisujú tie plavidlá, ktoré sú povinné viesť lodný denník: Uveďte časť ICES alebo podoblasť NAFO ►A1 /CECAF ◄ ►M5 /GFCM ◄ , v ktorej boli ryby ulovené.

4. VŠEOBECNÉ USTANOVENIA TÝKAJÚCE SA LODNÉHO DENNÍKA A VYHLÁSENIA O VYKLÁDKE ALEBO PREKLÁDKE

4.1. Spôsob vyplňovania

4.1.1. Zápisy do lodného denníka a vyhlásenia o vykládke alebo prekládke sú čitateľné a nezmazateľné.

4.1.2. Zápis do lodného denníka alebo vyhlásenia o vykládke alebo prekládke nemožno vymazať ani zmeniť. Ak sa spraví chyba, nesprávny zápis sa vyškrtne čiarou a za ním sa uvedie správny zápis ošifrovaný kapitánom alebo jeho zástupcom.

4.1.3. Za jedno plavidlo by sa malo vypĺňať aspoň jedno vyhlásenie o vykládke. Za každú prekládku by sa malo vypĺňať aspoň jedno vyhlásenie o prekládke.

4.1.4. Každý riadok lodného denníka ošifruje kapitán. Každú stranu lodného denníka a prípadné vyhlásenie o prekládke podpíše kapitán. Vyhlásenie o vykládke podpíše kapitán alebo jeho zástupca.

4.2. Spôsob odovzdania

4.2.1. Ak sa vykládka uskutočňuje v prístave členského štátu, pod ktorého vlajkou sa plavidlo plaví alebo v ktorom je zaregistrované, do 48 hodín po skončení vykládky sa orgánom predmetného členského štátu odovzdá alebo zašle originál, resp. originály lodného denníka a vyhlásenia o vykládke.

4.2.2. ►M1 V prípade vykládok v inom členskom štáte, ako je členský štát, pod ktorého vlajkou loď pláva, alebo v ktorom je zaregistrovaná, prvá kópia vyhlásenia o vykládke bude odovzdaná alebo doručená orgánom členského štátu vykládky do 48 hodín od ukončenia vykládky. ◄ Originál (originály) lodného denníka a originál vyhlásenia o vykládke sa do 48 hodín po skončení vykládky odovzdajú alebo zašlú orgánom členského štátu, pod ktorého vlajkou sa plavidlo plaví alebo v ktorom je zaregistrované.

4.2.3. Ak sa vykládka uskutočňuje v niektorom nečlenskom štáte, originál (originály) lodného denníka a vyhlásenie o vykládke sa zašle do 48 hodín po skončení vykládky orgánom členského štátu, pod ktorého vlajkou sa plavidlo plaví alebo v ktorom je zaregistrované.

4.2.4. V prípade, že v určitom prístave na území spoločenstva sa vykladajú predtým preložené množstvá, vyhotovenie vyhlásenia o prekládke vyplnené podľa odseku 3 sa odovzdá alebo zašle príslušným orgánom.

4.2.5. Ak sa náklad prekladá na plavidlo, ktoré sa plaví pod vlajkou určitého členského štátu alebo je v ňom zaregistrované, prvá kópia vyhlásenia o prekládke sa odovzdá kapitánovi plavidla preberajúceho náklad. Originál sa do 48 hodín po skončení vykládky alebo po vplávaní do prístavu na požiadanie odovzdá, prípadne zašle orgánom členského štátu, pod ktorého vlajkou sa plavidlo plaví alebo v ktorom je zaregistrované.

4.2.6. V prípade, že sa náklad prekladá na plavidlo, ktoré sa plaví pod vlajkou určitého nečlenského štátu, originál sa čo najskôr odovzdá, prípadne zašle členskému štátu, pod ktorého vlajkou sa rybárske plavidlo plaví alebo v ktorom je zaregistrované.

4.2.7. V prípade, že kapitán nemôže v určenej lehote odoslať originál (originály) lodného denníka a vyhlásení o vykládke alebo prekládke orgánom členského štátu, pod ktorého vlajkou sa plavidlo plaví alebo v ktorom je zaregistrované, údaje, ktoré sa vo vyhlásení o vykládke majú uvádzať podľa prílohy I alebo prílohy III, sa príslušným orgánom odovzdajú rádiotelegraficky alebo iným vhodným spôsobom.

4.3. Povinnosti kapitána v súvislosti s lodným denníkom, vyhlásením o vykládke a vyhlásením o prekládke

4.3.1. Kapitán plavidla potvrdí svojimi iniciálkami a podpisom správnosť odhadnutých množstiev, ktoré sú zaznamenané v lodnom denníku a vyhlásení o prekládke.

4.3.2. Kapitán plavidla potvrdí svojimi iniciálkami a podpisom pravdivosť zápisov nekvantitatívneho charakteru v lodnom denníku a vyhlásení o prekládke, ako aj všetkých zápisov vo vyhlásení o vykládke.

4.4. Vyhotovenia lodného denníka sa musia uchovávať po dobu jedného roka.

▼M2









PRÍLOHA IVa

ĎALŠIE POKYNY PRE KAPITÁNOV, KTORÍ MUSIA ZAZNAMENÁVAŤ RYBÁRSKE ÚSILIE DO LODNÉHO DENNÍKA PODĽA PRÍLOHY I

1. ÚVODNÁ POZNÁMKA

Tieto pokyny sú doplnením pokynov obsiahnutých v prílohe IV a sú určené pre kapitánov lodí, ktorí musia podľa predpisov Spoločenstva zaznamenávať vynaložené rybárske úsilie.

2. POKYNY TÝKAJÚCE SA ZAZNAMENÁVANIA

2.1 Všeobecné pravidlo

a) Všetky informácie požadované v tejto prílohe musia byť zaznamenané do lodného denníka.

b) Čas musí byť zaznamenaný ako svetový čas (UTC).

c) Zóna úsilia musí byť zaznamenaná pomocou kódov v prílohe VIa.

d) Cieľové druhy musia byť zaznamenané pomocou kódov v prílohe VIa.

2.2 Informácie týkajúce sa rybárskeho úsilia

a) Prechod zónou úsilia Ak oprávnená loď vstúpi do zóny úsilia bez toho, aby v tejto zóne vykonala rybársku činnosť, musí byť doplnený ďalší riadok. V tomto riadku budú uvedené nasledujúce informácie: „dátum; zóna“ úsilia; dátumy a časy každého vstupu/výstupu; slovo „Prechod“.

b) Vstup do zóny úsilia Ak loď vstúpi do zóny úsilia, v ktorej pravdepodobne vykoná rybárske činnosti, musí byť doplnený ďalší riadok. V tomto riadku budú uvedené nasledujúce informácie: „dátum; slovo ‚vstup’; zóna úsilia, čas vstupu a cieľové druhy.“

c) Výstup zo zóny úsilia — Ak loď opustí zónu úsilia, v ktorej vykonala rybárske činnosti, a ak loď vstúpi do ďalšej zóny úsilia, v ktorej pravdepodobne vykoná rybárske činnosti, musí byť doplnený ďalší riadok. V tomto riadku budú uvedené nasledujúce informácie: — „dátum; slovo ‚vstup’; nová zóna úsilia; čas výstupu/vstupu a cieľové druhy.“ — Ak loď opustí zónu úsilia, v ktorej vykonala rybárske činnosti, a nebude vykonávať ďalšie rybárske činnosti v ďalšej zóne úsilia, musí byť doplnený ďalší riadok. V tomto riadku budú uvedené nasledujúce informácie: — „dátum; slovo ‚výstup’; zóna úsilia; čas odchodu a cieľové druhy.“

d) Cezzónový rybolov ( 6 ) Ak loď vykonáva cezzónové rybárske činnosti, musí byť doplnený ďalší riadok. V tomto riadku budú uvedené nasledujúce informácie: „dátum; slovo“„cezzónový“; čas prvého výstupu a zóna úsilia; čas posledného vstupu a zóna úsilia a cieľové druhy.

2.3 Informácie týkajúce sa oznamovania pohybov lodí

Ak loď, vykonávajúca rybárske činnosti zamerané na druhy žijúce na morskom dne, musí oznamovať svoje pohyby príslušným orgánom, okrem informácií uvedených v bode 2.2 ods.b), c) a d) musia byť poskytnuté nasledujúce informácie:

— dátum a čas oznámenia,

— geografická poloha lode,

— oznamovací prostriedok a prípadne použitá rádiová stanica, a

— miesto (miesta) určenia oznámenia.

2.4 Informácie týkajúce sa rybárskeho úsilia súvisiaceho so statickým výstrojom

Ak loď vykonáva rybárske činnosti pomocou statického alebo pevného výstroja, kapitán musí vyplniť ďalší riadok pre príslušný deň na mori. V tomto riadku musia byť uvedené nasledujúce informácie:

„dátum a čas hodenia výstroja a dátum a čas ukončenia rybárskej činnosti.“

▼B









PRÍLOHA V

POKYNY URČENÉ KAPITÁNOM, KTORÍ MAJÚ POVINNOSŤ VIESŤ LODNÝ DENNÍK PODĽA PRÍLOHY II A PREDKLADAŤ VYHLÁSENIE O VYKLÁDKE ALEBO PREKLÁDKE PODĽA PRÍLOHY III

1. ÚVODNÁ POZNÁMKA

Tieto pokyny sú určené kapitánom plavidiel, ktorí majú podľa predpisov Európskeho hospodárskeho spoločenstva povinnosť viesť počas výlovu lodný denník a/alebo predkladať po návrate do prístavu vyhlásenie o vykládke alebo prekládke.

2. POKYNY TÝKAJÚCE SA LODNÉHO DENNÍKA

2.1. Všeobecný predpis

▼M6

2.1.1. Lode, ktoré musia viesť lodný denník

Kapitáni rybárskych lodí spoločenstva, ktoré majú celkovú dĺžku 10 alebo viac metrov, budú viesť lodný denník.

Lodný denník budú viesť aj kapitáni rybárskych lodí spoločenstva s celkovou dĺžkou 10 metrov alebo väčšou, ak to vyžaduje členský štát, pod vlajkou ktorého loď pôsobí alebo v ktorom je zaregistrovaná.

▼B

2.1.2. Vyplňovanie lodného denníka

— Lodný denník sa vypĺňa každý deň najneskôr do 24.00 hod. a v čase návratu do prístavu.

— Lodný denník sa vypĺňa aj v čase každej inšpekcie na mori.

— Uvádzajú sa všetky predpísané údaje.

— Predpisy, ktoré sa na úrovni spoločenstva považujú za nepovinné, môžu sa stať záväznými pre plavidlá, ktoré sa plavia pod vlajkou určitého členského štátu alebo sú v ňom zaregistrované, ak si to príslušný členský štát želá. V takom prípade vydajú príslušné orgány dodatočné pokyny.

2.2. Údaje o plavidle

Na začiatku každej strany lodného denníka sa uvádzajú všeobecné údaje o plavidle alebo plavidlách.

Ak rybolov vykonávajú dve plavidlá, názov druhého plavidla, meno jej kapitána a jeho vonkajšie identifikačné označenie by sa mali zapísať pod údaje o plavidle, na ktorom sa vedie lodný denník.

Kapitán druhého plavidla tiež vedie lodný denník, v ktorom sa uvádza množstvo ulovených a na palube uskladnených alebo z inej lode preložených rýb tak, aby sa úlovok nezapočítaval dvakrát.

2.3. Údaje o rybolovnom zariadení

— Rybolovné zariadenie — typ zariadenia by sa mal uviesť pomocou kódu v stĺpci 1 prílohy VI.

— Veľkosť očiek v mm

2.4. Údaje o rybárskych operáciách

2.4.1. Typ údajov

Požadované údaje o rybárskych operáciách sa vypĺňajú pod príslušné čísla na strane lodného denníka za každý záťah alebo zakaždým, keď sa rybolovné zariadenie nanovo použije.

Pod uvedenými názvy uveďte:

— začiatok rybolovných operácií: čas,

— koniec rybolovných operácií: čas,

— trvanie rybolovných operácií: uveďte rozdiel v hodinách medzi započatím a ukončením rybolovných operácií,

— poloha: zemepisná šírka a zemepisná dĺžka.

Príklady

— „Časť ICES alebo podoblasť NAFO“: pozrite časti ICES znázornené na mapách na vnútornej strane obalu lodného denníka a uveďte kód každej časti. — Napr. V a) alebo NAFO I.

▼M5

2.4.2. Množstvá ulovené a ponechané na palube

Úlovky presahujúce 50 kg ekvivalentu živej hmotnosti všetkých druhov ponechaných na palube musia byť zaznamenané do lodného denníka. V prípade rybárskych činností v Stredozemnom mori však musia byť do lodného denníka zaznamenané len druhy uvedené na zozname obsiahnutom v prílohe VII.

▼B

2.4.3. Odhady rybieho odpadu

Uveďte množstvo vytriedených rýb v kilogramoch živej váhy alebo v inej mernej jednotke. Tieto údaje sa poskytujú len na vedecké účely a nezohľadňujú sa pri výpočte kvót.

2.5. Rozmiestnenie zápisov v lodnom denníku

Nová strana by sa mala vyplniť za každý deň, pričom za každý záťah alebo ďalšie použitie výstroja sa vypĺňa nový riadok.

3. POKYNY TÝKAJÚCE SA VYHLÁSENIA O VYKLÁDKE ALEBO PREKLÁDKE

Všeobecný predpis

Po skončení každej plavby kapitáni všetkých rybárskych plavidiel s dĺžkou nad 10 metrov, ktoré sa plavia pod vlajkou určitého členského štátu alebo sú v ňom zaregistrované, alebo ich zástupcovia predložia po vplávaní do prístavu zodpovedným úradom v mieste vykládky vyhlásenie o vykládke.

V prípade, že sa prekládka alebo vykládka uskutočňuje mimo územia spoločenstva, kapitán okamžite odovzdá štátu, pod ktorého vlajkou sa jeho plavidlo plaví alebo v ktorom je zaregistrované, údaje, ktoré sa uvádzajú vo vyhlásení o vykládke alebo prekládke.

Ak ide o prekládku, kapitán rybárskeho plavidla zapíše množstvá do vyhlásenia o prekládke. Prvá kópia vyhlásenia o prekládke sa odovzdáva kapitánovipreberajúceho plavidla. Kapitánovi plavidla preberajúceho náklad sa odovzdá aj originál colného dokladu T 2 M, ktorý vyplnil kapitán rybárskeho plavidla.

Požadované údaje

Vyhlásenie o vyložených alebo preložených množstvách. Vo vyhlásení uveďte údaje pre každý druh osobitne, ale len na poslednej použitej strane, takto:

— časť ICES/podoblasť NAFO a rybárska zóna nečlenského štátu — Nepovinný zápis pre plavidlá, ktoré majú povinnosť viesť lodný denník: uveďte časť ICES alebo podoblasť NAFO, v ktorej boli ryby ulovené.

— Úprava rýb — „Úprava“ značí spôsob spracovania rýb. Ak sa ryby spracúvajú, uveďte spôsob tohto spracovania: GUT (gutting) namiesto pitvania, HEAD (heading) namiesto oddeľovania hláv, FILLET (filleting) namiesto porciovania (filetovania) atď. Ak sa ryby nespracúvajú, uvádza sa WHOLE pre celé ryby.

— Jednotka, v ktorej sa vážia vyložené množstvá — Uveďte hmotnostnú jednotku (napr. kôš, box atď.), v ktorej boli ryby vyložené, a hmotnosť jednotky v kilogramoch. Táto jednotka sa môže líšiť od jednotky uvedenej v lodnom denníku.

— Celková vyložená alebo preložená hmotnosť podľa druhu ▼M5 — Uveďte hmotnosť alebo množstvá skutočne vyložené alebo preložené pre všetky druhy. ▼B — Táto hmotnosť by sa mala zhodovať s hmotnosťou vyložených rýb, t. j. po ich spracovaní na palube. — Na výpočet zodpovedajúcej živej váhy príslušné orgány členského štátu potom použijú prepočítacie koeficienty.

4. VŠEOBECNÉ USTANOVENIA TÝKAJÚCE SA LODNÉHO DENNÍKA A VYHLÁSENIA O VYKLÁDKE ALEBO PREKLÁDKE

4.1. Spôsob vyplňovania

4.1.1. Zápisy do lodného denníka a vyhlásenia o vykládke alebo prekládke sú čitateľné a nezmazateľné.

4.1.2. Zápis do lodného denníka alebo vyhlásenia o vykládke alebo prekládke nemožno vymazať ani zmeniť. Ak sa spraví chyba, nesprávny zápis sa vyškrtne čiarou a za ním sa uvedie správny zápis ošifrovaný kapitánom alebo jeho zástupcom.

4.1.3. Za jedno plavidlo by sa malo vypĺňať aspoň jedno vyhlásenie o vykládke. Za každú prekládku by sa malo vypĺňať aspoň jedno vyhlásenie o prekládke.

4.1.4. Vyhlásenie o vykládke podpíše kapitán alebo jeho zástupca.

4.2. Spôsob odovzdania

4.2.1. Ak sa vykládka uskutočňuje v prístave členského štátu, pod ktorého vlajkou sa plavidlo plaví alebo v ktorom je zaregistrované, do 48 hodín po skončení vykládky sa orgánom predmetného členského štátu odovzdá alebo zašle originál resp. originály lodného denníka a vyhlásenia o vykládke.

4.2.2. ►M1 V prípade vykládok v inom členskom štáte, ako je členský štát, pod ktorého vlajkou loď pláva, alebo v ktorom je zaregistrovaná, prvá kópia vyhlásenia o vykládke bude odovzdaná alebo doručená orgánom členského štátu vykládky do 48 hodín od ukončenia vykládky. ◄ Originál (originály) lodného denníka a originál vyhlásenia o vykládke sa do 48 hodín po skončení vykládky odovzdajú alebo zašlú orgánom členského štátu, pod ktorého vlajkou sa plavidlo plaví alebo v ktorom je zaregistrované.

4.2.3. Ak sa vykládka uskutočňuje v niektorom nečlenskom štáte, originál (originály) lodného denníka a vyhlásenia o vykládke sa do 48 hodín po skončení vykládky zašlú orgánom členského štátu, pod ktorého vlajkou sa plavidlo plaví alebo v ktorom je zaregistrované.

4.2.4. V prípade, že v prístave na území spoločenstva sa vykladajú predtým preložené množstvá, vyhotovenie vyhlásenia o prekládke, vyplnené podľa odseku 3, sa odovzdá alebo zašle príslušným orgánom prístavu.

4.2.5. Ak sa náklad prekladá na plavidlo, ktoré sa plaví pod vlajkou určitého členského štátu alebo je v ňom zaregistrované, prvá kópia vyhlásenia o prekládke sa odovzdá kapitánovi plavidla preberajúceho náklad. Originál sa do 48 hodín po skončení vykládky na požiadanie odovzdá, prípadne zašle orgánom členského štátu, pod ktorého vlajkou sa plavidlo plaví alebo v ktorom je zaregistrované.

4.2.6. V prípade, že sa náklad prekladá na plavidlo, ktoré sa plaví pod vlajkou určitého nečlenského štátu, originál dokumentu sa čo najskôr odovzdá, prípadne zašle členskému štátu, pod ktorého vlajkou sa rybárske plavidlo plaví alebo v ktorom je zaregistrované.

4.2.7. V prípade, že kapitán nemôže v určenej lehote odoslať originál (originály) lodného denníka a vyhlásení o vykládke alebo prekládke orgánom členského štátu, pod ktorého vlajkou sa plavidlo plaví alebo v ktorom je zaregistrované, údaje, ktoré sa vo vyhlásení o vykládke majú uvádzať podľa prílohy I alebo prílohy III, sa príslušným orgánom odovzdajú rádiotelegraficky alebo iným spôsobom.

4.3. Povinnosti kapitána v súvislosti s lodným denníkom, vyhlásením o vykládke a vyhlásením o prekládke

4.3.1. Kapitán plavidla potvrdí svojimi iniciálkami a podpisom správnosť odhadnutých množstiev, ktoré sú zaznamenané v lodnom denníku, a vyhlásení o prekládke.

4.3.2. Kapitán plavidla potvrdí svojimi iniciálkami a podpisom pravdivosť zápisov nekvantitatívneho charakteru v lodnom denníku a vyhlásení o prekládke, ako aj všetkých zápisov vo vyhlásení o vykládke.

4.4. Vyhotovenia lodného denníka sa musia uchovávať po dobu jedného roka.









PRÍLOHA VI

ZARIADENIA A RYBOLOVNÉ OPERÁCIE







Druh zariadení Stĺpec 1 Kód Stĺpec 2 Veľkosť/počet (v metroch) Stĺpec 3 Počet použití za deň Vlečná sieť s rozpernými doskami OTB Model vlečnej siete (1) Koľkokrát bolo zariadenie ponorené alebo vystrelené Vlečné siete vlečené pomocou nosníkov na bokoch lode TBB Dĺžka nosníkov × počet nosníkov Drapák DRB Šírka × počet drapákov Párová vlečná sieť PTB Model vlečnej siete (1) Dánsky záťah (ukotvený) SDN Celková dĺžka záťahu Škótsky záťah (unášaný) SSC Celková dĺžka záťahu Pelagická vlečná sieť s rozpernými doskami OTM Model vlečnej siete (1) Koľkokrát bolo zariadenie ponorené alebo vystrelené Pelagická vlečná sieť párová PTM Model vlečnej siete (1) Košielkový záťah PS Dĺžka, výška Koľkokrát bolo zariadenie ponorené nebo vystrelené Tenatové siete na chytanie rýb za žiabre GN Dĺžka, výška Koľkokrát boli siete ponorené nebo vystrelené za deň Nastaviteľné tenatové siete na chytanie rýb za žiabre GNS Dĺžka, výška Unášané tenatové siete na chytanie rýb za žiabre GND Dĺžka, výška Trojstenné tenatové siete GTR Dĺžka, výška Dlhé lovné šnúry LL Počet háčkov ponorených nebo vystrelených za deň a na šnúru Nástražné dlhé lovné šnúry LLS Unášané dlhé lovné šnúry LLD Ruční šnúry a udice s prútom LHP Celkový počet háčkov/šnúr ponorených nebo vystrelených za deň (2) Vrhy FPO Počet vrhov ponorených alebo vystrelených za deň Rôzne zariadenia MIS (1) Uveďte model vlečnej siete určený výrobcom siete. Prípadne môžete uviesť obvod otvoru = počet ôk x veľkosť ôk, ak je táto veľkosť známa. (2) Uveďte počet háčkov a počet šnúr, oddelený pomlčkou.

▼M2









PRÍLOHA VIa

INFORMÁCIE, TÝKAJÚCE SA OBLASTÍ RYBOLOVU ( 7 )







Skupiny cieľových druhov Zóny úsilia



ŽIJÚCE NA MORSKOM DNE Druhy žijúce na morskom dne, okrem druhov žijúcich v hlbokej vode (Pomacanthidae, koryféna, Trichiurus a malý žralok portugalský),jedlého kraba, kraba pavúkového a hrebenatiek ŽIJÚCE V HLBOKEJ VODE Druhy žijúce v hlbokej vode (Pomacanthidae, koryféna, Trichiurus a malý žralok portugalský) KRABY Jedlý krab, krab pavúkový HREBENATKA Hrebenatka PELAGICKÉ Pelagické ryby okrem: bramy, žraloka, tuniaka a ďaleko migrujúcich druhov SŤAHOVAVÉ Brama, žralok, tuniak a ďaleko migrujúce druhy TUNIAK Tuniak ►M3 ANADRÓMNE A SLADKOVODNÉ Losos, morský pstruh a sladkovodné ryby ◄ A: V b (okrem Faerských ostrovov a islandských vôd), VI B: VI (írska zóna) (1) C: VII a D: VII f (írska zóna) E: Ostatná VII (írska zóna) F: VII (okrem írskej zóny) G: VIII a, VIII b, VIII d H: IX, X, CECAF 34.1.1, 34.1.2,34.2.0 (ostatné vody nezahrnuté) J: VIII c, VIII e, IX (španielske vody) (2) K: CECAF 34.1.1 (španielske vody) L: CECAF 34.1.2 (španielske vody) M: CECAF 34.2.0 (španielske vody) N: IX (portugalské vody) P: X (portugalské vody) Q: CECAF 34.1.1 (portugalské vody) R: CECAF 34.1.2 (portugalské vody S: CECAF 34.2.0 (portugalské vody) ►M3 T: oblasti IBSFC (poddivízie 22 až 32) U: Riadiaca jednotka 3 (3) ◄ (1) „Írska zóna“ zahŕňa oblasť na juh od 56°30′ severnej zemepisnej šírky, na východ od 12° západnej zemepisnej dĺžky a na sever od 50°30′ severnej zemepisnej šírky. Rybárske úsilie zahŕňa rybárske činnosti, vykonávané pomocou vlečného aj statického výstroja. (2) Zaznamenanie úsilia pre Spojené kráľovstvo sa ďalej delí na IX, VIII c, VIII e španielske vody a IX, VIII c, VIII e nešpanielske vody. (3) Zahŕňajúca poddivízie 29, 30 a 31 na sever od 59° 30′ severnej zem. šírky.

▼M5









PRÍLOHA VII

TABUĽKA

Zoznam druhov, ktoré majú byť zaznamenané do rybárskeho lodného denníka a vyhlásenia o vykládke loďami, pôsobiacimi výlučne v Stredozemnom mori







Názov Latinský názov Trojmiestny abecedný kód FAO Tuniak dlhoplutvý (1) Thunnus alalunga ALB Sardela európska Engraulis encrasicholus ANE Tuniak zavalitý (1) Thunnus obesus BET Treska modrastá (1) Micromesistius poutassou WHB Severský tuniak modroplutvý Thunnus thynnus BFT Zubatica striebristá Sparus aurata SBG Merlúza európska Merluccius mercluccius HKE Stavrida ostroboká (1) Trachurus trachurus HOM Makrela atlantická Scomber scombrus MAC Stredozemná stavrida ostroboká (1) Trachurus mediterraneus HMM Čert morský (1) Lophius piscatorius MON Sultánka pruhovaná Mullus surmuletus MUR Sardinka európska Sardina pilchardus PIL Dicenrarchus labrax BSS Sultánka červená Mullus barbatus MUT Mečúň obyčajný Xiphias gladius SWO (1) len vo vyhlásení o vykládke

▼B









PRÍLOHA VIII

POSTUP PRI RÁDIOTELEGRAFICKOM PRENOSE ÚDAJOV

1. V prípade, že sa vykládka alebo prekládka uskutoční viac ako 15 dní po výlove rýb, odvysielajú sa tieto údaje: — množstvo podľa jednotlivých druhov rýb uvedených v prílohe VII, ktoré sa vylovili, uchovávajú na palube, preložili alebo vyložili mimo rybárskej zóny spoločenstva od posledného oznámenia (v kilogramoch), — časť ICES alebo podoblasť NAFO ►A1 alebo zóna CECAF ◄ , v ktorom boli ryby ulovené. Množstvo rýb, ktoré boli ulovené vo vodách určitého nečlenského štátu alebo vo vodách, ktoré nespadajú pod zvrchovanosť ani právomoc žiadneho štátu, sa uvádzajú osobitne.

2. Údaje, na ktoré sa odvoláva odsek 1, sa odvysielajú bežne používanými rádiostanicami, pričom najprv sa uvedie názov, identifikačný volací znak a vonkajšie identifikačné označenie plavidla a meno jeho kapitána. V prípade, že oznámenie nemožno odvysielať z príslušného plavidla, môže byť odvysielané v jeho mene iným plavidlom.

3. Kapitán zabezpečí, aby údaje, ktoré boli odvysielané rádiostaniciam, sa v písomnej forme odovzdali príslušným orgánom.

▼M2









PRÍLOHA VIIIa

RÁDIOVÉ STANICE SCHVÁLENÉ KOMISIOU







Názov Rádiová volacia značka ▼M6 ————— ▼M2 Tarifa EAC Chipiona Finistère EAF Coruña Cabo Peñas EAS Machichaco Dublin Valentia EJK Malin Head EJM ▼M6 ————— ▼M2 Portshead GKA GKB GKC Wick GKR Stonehaven GND Cullercoats GCC Humber GKZ Ilfracombe GIL Niton GNI Land's End GLD Portpatrick GPK Hebrides GHD Lewis Skye Oban Islay Clyde Morcombe Bay Anglesey GLV Cardigan Bay Celtic Ilfracombe GIL Pendennis Start Point Weymouth Bay Hastings North Foreland GNF Oostende OST OSU









PRÍLOHA VIIIb

NÁZVY, ADRESY A TELEXOVÉ ČÍSLA PRÍSLUŠNÝCH ORGÁNOV, ZODPOVEDNÝCH ZA MONITOROVANIE MORSKÝCH VÔD, PODLIEHAJÚCICH ZVRCHOVANOSTI ALEBO JURISDIKCII ČLENSKÝCH ŠTÁTOV







NEMECKO Bundesanstalt für Landwirtschaft und ErnährungPalmaille 9D-22767 HamburgTel.: (040) 38 90 51 80Fax: (040) 38 90 51 60Telex: 214763 BLE D BELGICKO Ministerie van Middenstand en LandbouwDienst ZeevisserijAdministratief CentrumVrijhavenstraat 5B-8400 OostendeTel.: (32-59) 51 29 94Fax: (32-59) 51 45 57Telex: 81075 DZVOST DÁNSKO FiskeridirektoratetStormgade 2DK-1470 København KFax: (45) 33 96 39 00Telex: FM 16144 DK FRANCÚZSKO Cross AChâteau-La-GarenneF-56410 ÉtelTelex: Crossat 950519 ÍRSKO Naval Supervisory CentreHaulbowlineCorkFax: (353) 021 379 108Telex: Cork 24924 SPOJENÉ KRÁĽOVSTVO Pre lode pôsobiace v oblasti ICES VII: Ministry of Agriculture, Fisheries and FoodNobel House17 Smith SquareLondon SW1P 3JRFax: (44) 171 990 673373Telex: (44) 171 922711 Pre lode pôsobiace v oblastiach ICES Vb (zóna ES) a VI: Scottish Office of Agriculture, Environment and Fisheries DepartmentPentland House47 Robb's LoanEdinburgh EH14 ITWFax: (44) 131 244 6471Telex: (44) 727 696 ŠPANIELSKO Secretario General de Pesca Marítima (Segepesca)c/o Ortega y Gasset, 57MadridTélex: 47457 SGPM E HOLANDSKO Algemene InspectiedienstKloosterraderstraat 25Postbus 234NL-6460 AE KerkradeFax: (045) 546 10 11 PORTUGALSKO Direcçao-Geral das PescasAvenida 24 de Julho no. 80LisboaTelex: 12696 SEPGC P